AlexejDobrolubov/national_council_slovak_2010 huggingface dataset:
51. schôdza NR SR - 5.deň - B. popoludní
Dátum: 2021-11-30
Poslanec: Pčolinský, Peter (SME RODINA)
Druh vystúpenia: Vystúpenie s faktickou poznámkou

82. Ďakujem za slovo. Pán kolega, chcem ťa upozorniť, aj teba, pán predsedajúci, že síce si oznámil, že takýto procedurálny návrh podáš, ale si ho nepodal. V rozprave si ho nepodal. A tým pádom takýto procedurálny návrh neexistuje v tejto chvíli, lebo si ho v rozprave nepodal. Ty si ho mal v rozprave podať. Ty si ho nepodal. To je za prvé. Za druhé. Za takýto procedurálny návrh my určite hlasovať nebudeme a budeme hlasovať normálne o tomto návrhu pána poslanca Valáška. Budeme hlasovať proti návrhu pána poslanca Valáška. To znamená, jeho návrh v tomto čítaní skončí a vo februári vzhľadom na to, že bol schválený procedurálny návrh k tvojmu návrhu, teda môj procedurálny návrh, tak sa môže rokovať vo februári, mô-že, je to tak, sme to overovali, preto sme to takto urobili. Čiže ešte raz. Ty si procedurálny návrh v rozprave nepodal, čiže tento návrh zákona môže niekto iný, ktorý je prihlásený v rozprave, navrhnúť na dopracovanie. To, že si ho dal na papieri, nie je nič. Ty si ho mal predniesť v rozprave. To je za prvé. A za druhé, my za neho hlasovať určite nebudeme. Budeme hlasovať proti tomuto opozičnému návrhu. A podľa koaličnej zmluvy, chcem upozorniť, že bez dohody v koalícii sa nemôže hlasovať za opozičné návrhy. Čiže prosím o rešpektovanie koaličnej zmluvy, pán kolega.
51. schôdza NR SR - 4.deň - A. dopoludnia
Dátum: 2021-11-26
Poslanec: Pčolinský, Peter (SME RODINA)
Druh vystúpenia: Vystúpenie s faktickou poznámkou

66. Ďakujem pekne. Škoda, škoda, že neviem mongolsky, lebo by som vám to povedal aj po mongolsky, hej. Ešte raz. Skúsim po slovensky. Po východniarsky by som mohol, keby ste chceli. Ak chcete, aby sa znížili tresty za marihuanu, tak zahlasujete za môj procedurálny návrh, aby bol návrh zákona vrátený na dopracovanie. Ak to chcete zabiť, tak kľudne o tom hlasujme v prvom čítaní a na pol roka to zabijete. A ak nerozumiete tomu, že Valáškov návrh ja osobne zavetujem na koaličnej rade, tak naozaj sľubujem do budúcna, naučím sa po mongolsky a skúsim vám to vysvetliť. Hej? Ďakujem pekne.
51. schôdza NR SR - 4.deň - A. dopoludnia
Dátum: 2021-11-26
Poslanec: Pčolinský, Peter (SME RODINA)
Druh vystúpenia: Vystúpenie s faktickou poznámkou

44. Ďakujem, pani predsedajúca. (Smiech poslanca.) Pán kolega Dostál, niekedy je menej viac. Niektoré vystúpenia by mali v rozprave presvedčiť kolegov, aby podporili nejaký návrh zákona a niektoré robia presný opak, presvedčia kolegov, aby v žiadnom prípade nehlasovali za takýto návrh zákona. To je, bohužiaľ, aj prípad tvojho vystúpenia v rozprave. S niektorými pasážami môžem súhlasiť, ale niektoré jednoducho naozaj, keby neboli povedané, bolo by lepšie. To isté by som adresoval aj kolegovi Žiakovi vzhľadom na jeho faktickú poznámku, naozaj niekedy menej je viac. A len taká rada do budúcna, ak v budúcnosti chcete niečo presadiť, radšej nevystupujte v rozprave. Ďakujem.
51. schôdza NR SR - 4.deň - A. dopoludnia
Dátum: 2021-11-26
Poslanec: Pčolinský, Peter (SME RODINA)
Druh vystúpenia: Vystúpenie s faktickou poznámkou

26. Ďakujem pekne. Ja, Ďuro, nič také netvrdím, ani si nemyslím, že máte nejaký zlý úmysel, to naozaj nie. Len naozaj bolo to prezentované celý čas, aj moji kolegovia, aj viacerí to tak chápali, že sa bavíme o marihuane. My sme, chvalabohu, že sú rozpravy, my sme naozaj že teraz zistili, že to sa týka všetkých drog a máme s tým problém. Ja osobne mám nulovú, nulovú toleranciu voči drogám a nulovú toleranciu voči násiliu na ženách a neviem čo, k ďalším veciam. Ale ja odporúčam, keď chcete, aby takáto úprava bola, stiahnuť návrh zákona na dopracovanie. Najprv zmeňte tú kategorizáciu, vyberte tú marihuanu a je mi jedno, čo hovoria odborníci, že to sa nedá, lebo neviem čo. Všetko sa dá. Vyberte tú marihuanu, dajte ju osobitne, znížme tresty za marihuanu. Nemám s tým problém, hej. Ale naozaj nechcite, aby sme hlasovali, ja a moji kolegovia, za zníženie trestov za užívanie všetkých drog. Je v poriadku, že tie závažnejšie drogové trestné činy, tie sadzby ostávajú. To je všetko okej. Ešte raz, ja vás nepodozrievam z nejakého úmyslu, že tu chcete robiť klondike, ja som nič také nepovedal, ani si to nemyslím. Rozumiem tomu, že súčasná právna úprava je taká, že sa to nedá vyňať, a preto hovorím, stiahnite tento návrh, vyriešme najprv tú právnu úpravu, aby sa to dalo vyňať, tá marihuana, a potom nie je problém a prejde vám to. Ja vám hovorím, že teraz v takejto podobe ja určite za toto hlasovať nemôžem a moji viacerí kolegovia mi avizujú to isté, že v takejto podobe za to hlasovať nebudú. My sme to doteraz riešili len z medializovaných informácií, ktoré ste dali von, a žili sme v tom, že sa bavíme len o marihuane.
51. schôdza NR SR - 4.deň - A. dopoludnia
Dátum: 2021-11-26
Poslanec: Pčolinský, Peter (SME RODINA)
Druh vystúpenia: Vystúpenie s faktickou poznámkou

18. Ďakujem. O túto tému som sa nejako extra nezaujímal a dal som na predkladateľov, ktorí to verejne prezentovali, že ideme znížiť tresty za užívanie marihuany. Tak to vyzerá, že to nie je tak. Ideme znížiť tresty za užívanie aj tvrdých drog, aj heroínu, pervitínu a všetkých týchto syntetických sračiek. Takže ja vám chcem povedať, že s takýmto návrhom zákona určite, určite ja súhlasiť nebudem. Nebudem za neho hlasovať, ani väčšina mojich kolegov. A dám procedurálny návrh, aby bol návrh zákona stiahnutý na prepracovanie. Ďakujem.
48. schôdza NR SR - 15.deň - A. dopoludnia
Dátum: 2021-11-12
Poslanec: Pčolinský, Peter (SME RODINA)
Druh vystúpenia: Vystúpenie s faktickou poznámkou

264. Ďakujem pekne. Mám dve poznámky. Je tu pán Mazurek? Jaj, tam si, nevidím ťa. Pred chvíľou som sa dozvedel, že rodák z mojej obce, ktorého som poznal celý život, ktorý sa odmietal zaočkovať, pretože neverí, že COVID existuje, ktorého niekoľkokrát prosili, aby sa zaočkoval, tak dnes zomrel na COVID, to je jedna vec. Druhá vec. Pán kolega, to, že sa ti nepáčia opatrenia, však rešpektujem, nie každému sa páči to, že kritizuješ vládny návrh zákona, to tiež rešpektujem, každý máme právo na názor. Úplne vážne ja by som privítal, keby, keby si spolu s kolegami nám povedal, že ako by ste vy riešili túto situáciu po tej ekonomickej stránke, po tej stránke zdravotníckej. Čiže nič nekritizujem, tvoje vystúpenie, to nechám na iných, mňa by len zaujímalo, že ako by ste to riešili vy. Nič viac. Ďakujem.
40. schôdza NR SR - 9.deň - B. popoludní
Dátum: 2021-09-30
Poslanec: Pčolinský, Peter (SME RODINA)
Druh vystúpenia: Vystúpenie s faktickou poznámkou

139. No ja som sa normálne stratil. Ako, sorry, Marek, tu všetci, čo sedíme, ako naozaj nikto nerozumie, čo sa pýtaš. Fakt. Nerozumieme, čo sa pýtaš. Ak sa pýtaš, že prečo som sa vyjadroval, no pretože je to môj brat a pre mňa je rodina na prvom mieste. Je pre mňa viac ako nejaká funkcia, stolička, čokoľvek. Pre mňa je rodina posvätná vec. To je za prvé. Za druhé. Prvé tri mesiace som bol ticho a čakal som, ako bude vyzerať ten vyšetrovací spis. A po troch mesiacoch, keď bolo jasné, že celé obvinenie je nezákonné, postavené na vode, bez akýchkoľvek dôkazov, na základe výpovede kajúcnika, tak som sa začal vyjadrovať. A všetky ďalšie úkony, všetky ďalšie úkony, ktoré boli vykonané, kopec výsluchov, znaleckých dokazovaní, listinných dôkazov, všetky boli v prospech môjho brata. Vieš, čo po pol roku napíše špeciálny prokurátor, dozorový? Dôkazná situácia sa nezmenila. No nechcem byť akože vulgárny, lebo som vás tu vyzýval, keby som nevyzýval, bol by som, teraz by mi to ušlo, tak jasné, že sa budem vyjadrovať, keď vidím, akým spôsobom postupuje dozorový prokurátor. Keď vidím, akým spôsobom absolútne ignorujú dôkaznú situáciu. Keď čítam zápisnice, keď čítam zápisnice zo súdu, kde sudca povie, že on tu nie je na to, aby čítal nejaké dôkazy, on má kopec inej roboty. Čo si myslíte, že ja tu budem nejaké dôkazy čítať? Odchod! Mám byť ticho?
40. schôdza NR SR - 8.deň - B. popoludní
Dátum: 2021-09-29
Poslanec: Pčolinský, Peter (SME RODINA)
Druh vystúpenia: Vystúpenie s faktickou poznámkou

130. Ďakujem pekne. Pán kolega, ty si hovoril, že generálny prokurátor zavádza, lebo povedal, že zrazu sa rieši kvôli dvom prípadom tri šesť trojka a že to nie je pravda, lebo je to v PVV. Áno, v PVV je § 363, začína to, myslím, že slovom preskúma. Slovo preskúma a slovo zváži sa objavuje v texte PVV asi 80-krát. Nebudem vysvetľovať prečo. Ale ja ti chcem pripomenúť inú vec, a to je fakt, že za rok a pol, čo chodím na koaličné rady, ani raz, ani raz nikto neprišiel so slovom 363, s § 363. Ani raz. Až teraz. A to je fakt. Jediná vec, ktorú strana SaS v súvislosti s prokuratúrou chcela riešiť, bol návrh kolegu Baránika, aby generálny prokurátor bol podriadený členovi vlády. Jedinú vec, ktorú ste chceli riešiť, bolo spolitizovanie Generálnej prokuratúry. Ďakujem.
40. schôdza NR SR - 8.deň - B. popoludní
Dátum: 2021-09-29
Poslanec: Pčolinský, Peter (SME RODINA)
Druh vystúpenia: Vystúpenie s faktickou poznámkou

71. Ďakujem pekne za slovo. Milý kolega Jano Podmanický, úprimne verím, že si svoje vystúpenie myslel úprimne, nie kvôli videu na facebook a titulke v hlavných správach, ale ja som tu šiesty rok a minulé volebné obdobie si pamätám blokovanie schôdzí, otváranie rozpravy ministrami, pamätám si chaos, pamätám si obštrukcie. Prosím ťa, Jano, akože čo nám vyčítaš? To, čo sme sa naučili od vás?
28. schôdza NR SR - 7.deň - B. popoludní
Dátum: 2021-05-13
Poslanec: Pčolinský, Peter (SME RODINA)
Druh vystúpenia: Vystúpenie s faktickou poznámkou

249. Ďakujem pekne. Pán kolega, ty si hovoril, že v súčasnosti len deväť ľudí je v kolúznej väzbe. Áno, ale to je teraz. Koľko ich bolo za posledný polrok, dajme tomu, hej? A súdy? Samozrejme, týchto ľudí postupne prepúšťajú a tie dôvody, keď si pozrieš rozsudky a odôvodnenia Najvyššieho súdu alebo špeciálneho a trestného súdu, tak buď sú porušované práva týchto obvinených, alebo dôkazná situácia stojí úplne na vode. Čiže áno, dnes je deväť ľudí, ale tých ľudí je diametrálne viac len za posledné mesiace. A ako hovorila kolegyňa, každý jeden človek stojí za niečo. Čo sa týka návrhu, on nerieši len kolúznu väzbu, on rieši aj preventívnu väzbu. Čiže to nie je len o kolúznej väzbe, to je aj o preventívnej väzbe. Čiže tu sa bavíme rádovo o stovkách až neviem koľko pomaly dvoch tisícoch ľudí. Ty si hovoril, že OČTK postupujú v súlade so zákonom. Ja to nespochybňujem a teraz si len položme rečnícku otázku v úvodzovkách: "Čo ak niekedy OČTK ohýbajú zákon, vykladajú si ho po svojom napríklad?" Ako príklad uvediem to zbavenie mlčanlivosti. OČTK a prokuratúra tvrdia, že môže vypovedať o všetkých veciach, ktoré sú mu kladené za vinu, bla, bla, bla, bez toho, aby bol zbavený mlčanlivosti. Lenže jediný, kto v zmysle zákona môže vykladať narábanie s utajovanými skutočnosťami, je Národný bezpečnostný úrad a metodické usmernenie Národného bezpečnostného úradu, že za každých okolností musia byť zbavení mlčanlivosti. Čiže je to v súlade so zákonom? No zjavne nie, ale napriek tomu, oni ďalej tvrdia, že nemusí byť zbavený mlčanlivosti. Ja sa pýtam prečo? Prečo je to taký problém, však napíšem jeden papier, prezidentka podpíše a vybavené, ale dva mesiace tvrdošijne odmietajú.
28. schôdza NR SR - 7.deň - B. popoludní
Dátum: 2021-05-13
Poslanec: Pčolinský, Peter (SME RODINA)
Druh vystúpenia: Vystúpenie s faktickou poznámkou

225. Ďakujem pekne. Skúsim bez emócií, hoci by som kľudne mohol veľmi emočne vystupovať. Boris, spomínal si kolúzne konanie, že kolúzne konať. Tak len aby ste boli v obraze, sú prípady, kde človek ide do väzby, pretože vyšetrovateľ a prokurátor predpokladajú kolúzne správanie, že mohol by, že napriek tomu, že v prípade je len jeden svedok, ktorý sedí vo väzbe. Čiže prokurátor v niektorých prípadoch je schopný navrhnúť kolúznu väzbu z dôvodu ovplyvňovania svedkov, hoci svedok je vo väzbe. Čiže ide do väzby, aby nemohol ovplyvňovať niekoho vo väzbe, čo ako logicky je absolútny nezmysel. Čo sa týka väzba verzus výkon, to znamená, keď máte väzobne stíhaných ľudí, a ľudí, ktorí sú vo výkone trestu, tak stačí si prečítať ústavný poriadok pre väzobne stíhaných a poriadok jednotlivých zariadení pre ľudí vo výkone trestu. A veľmi rýchlo zistíte, že väzobne stíhaní majú diametrálne horšie podmienky ako ľudia vo výkone trestu. To znamená, dnes sa kľudne bavme o tom, že väzba dnes je trest, hoci by nemal byť. Je to trest. Čo sa týka ďalších vecí, dnes sa, bohužiaľ, väzba nadužíva a nadužíva sa aj ako mučiaci nástroj, nie fyzicky, ale psychicky. To je na dlhšie. Ale chcem vám ešte povedať, že v mnohých prípadoch sú odopreté práva na obhajobu obvineným. Napríklad, poviem to rovno, v prípade môjho brata dodnes, dodnes nepožiadali o zbavenie mlčanlivosti, ktovie prečo, hoci ich vyzývame a aj advokáti žiadajú dva mesiace. Dodnes odmietajú ho zbaviť mlčanlivosti.
23. schôdza NR SR - 7.deň - A. dopoludnia
Dátum: 2021-02-05
Poslanec: Pčolinský, Peter (SME RODINA)
Druh vystúpenia: Vystúpenie s faktickou poznámkou

264. Ďakujem pekne. Pár poznámok. Pán kolega Blaha, sú tu spomínané veci, že bol zmenený zákon. Ja len vám pripomeniem, že vy ste chceli meniť ústavu, aby pán Fico mohol ísť na Ústavný súd. To je jedna vec. Druhá vec. Je tu spomínaná previerka NBÚ. Chcem vám pripomenúť, že výbor na kontrolu NBÚ jednohlasne odhlasoval, že previerka je v poriadku vrátane tvojho kolegu pána Richtera. Poďme ďalej. Politik. Pán Lipšic je štyri roky mimo politiky. Pán doktor Fico, tvoj predseda, bol aktívny politik, ktorý kandidoval na ústavnú funkciu. Ja si spomínam, keď ste tu mali siahodlhé rozpravy a uvádzali príklady zo zahraničia, ako aktívni politici môžu kandidovať na rôzne funkcie a tak ďalej. Ste hrozní farizeji! Stíhať Krajniaka a Lipšica, už ste to, chlapci, raz skúšali. Nevyšlo. A na záver. Toto nie sú fakty z vašej strany. To je strach. Nič iné len strach. A vy viete, že my vieme.
16. schôdza NR SR - 2.deň - A. dopoludnia
Dátum: 2020-10-21
Poslanec: Pčolinský, Peter (SME RODINA)
Druh vystúpenia: Vystúpenie s faktickou poznámkou

30. Ďakujem za slovo. No, pán kolega, vy sa teda k moci už nevrátite, vy skončíte na smetisku dejín, kam patríte a kam smerujete. Strana SMER cez ďalšie voľby neprelezie, pretože vaši voliči už vám to neveria, tieto žvásty, čo ste tu 10 minút, pán kolega, rozprával. Skôr uveria pánovi Pellegrinimu, tiež žiadna výhra, ale ja vám garantujem, že vy už do parlamentu nepreleziete. To je jedna vec. Druhá vec, moji starí rodičia. Mne už žije len babka a viete, čo moja babka hovorí? Moja babka 20 rokov pľuje na SMER, pľuje na SMER. A pľuje na komunistov, ktorí ju okradli o pôdu. Taký je postoj mojich starých rodičov. Pán Blaha, vy máte takú zázračnú schopnosť sa postaviť pred mikrofón, narozprávať všelijaké možné bludy, všelijaké možno nezmysly, vydávať to za pravdu, potom si, samozrejme, z toho urobiť pekne videjko, dať to na "fejsbučík" a poplakať, jaký je ten svet nespravodlivý a len vy jediný máte pravdu. Pán Blaha, bude mi smutno za vami možno po ďalších voľbách, ale taký je život, snáď si z archívu pozrieme nejaké vaše videjká, tak ako si dnes občas pre zábavu pozeráme videá Andreja Danka. Ďakujem.
6. schôdza NR SR - 6.deň - A. dopoludnia
Dátum: 2020-04-29
Poslanec: Pellegrini, Peter (SMER - SD)
Druh vystúpenia: Vystúpenie s faktickou poznámkou

81. Pán poslanec Hus. Boli ste šiesty v poradí, či ste sa prihlásili až po? (Reakcia z pléna.) Tak nemôžte reagovať faktickou a ďakujem, že ste sa priznali, lebo som si nepamätal to meno. Pani poslankyňa Leščáková s reakciou na faktické, nech sa páči.
6. schôdza NR SR - 2.deň - B. popoludní
Dátum: 2020-04-22
Poslanec: Pellegrini, Peter (SMER - SD)
Druh vystúpenia: Vystúpenie s faktickou poznámkou

158. Ďakujem veľmi pekne. Naozaj vo svojom vystúpení som sa snažil byť slušný, neosobný, popísať to, ako vidím ja to programové vyhlásenie vlády. A chcem poďakovať naozaj všetkým. Som rád, že svojím vystúpením som vzbudil taký enormný záujem a prebral trošku tú sálu a prihlásilo sa 28 poslancov s faktickými poznámkami, za ktoré, samozrejme, ďakujem. Ale priznám sa, že na niektoré tie koaličné, osobné, primitívne a trápne nebudem míňať ani len sekundu svojho rečníckeho času, aby som na ne reagoval. Ďakujem veľmi pekne. (Potlesk.)
3. schôdza NR SR - 2.deň - B. popoludní
Dátum: 2020-03-25
Poslanec: Pellegrini, Peter (SMER - SD)
Druh vystúpenia: Vystúpenie s faktickou poznámkou

90.<br /> Ďakujem pekne. P&aacute;n poslanec Dost&aacute;l, vl&aacute;da doteraz nevyhl&aacute;sila n&uacute;dzov&yacute; stav na cel&eacute; &uacute;zemie Slovenskej republiky, preto vl&aacute;da nepovažuje situ&aacute;ciu moment&aacute;lnu za kritick&uacute;. Pretože my sme boli pripraven&iacute; v pr&iacute;pade ďal&scaron;ej eskal&aacute;cie vyhl&aacute;siť n&uacute;dzov&yacute; stav na cel&eacute; &uacute;zemie Slovenskej republiky, nielen na zdravotn&iacute;ctvo, to sl&uacute;ži na niečo &uacute;plne in&eacute;. Čiže vl&aacute;da nepovažuje situ&aacute;ciu za kritick&uacute;, preto neviem, prečo by teraz chcela zav&aacute;dzať tak&eacute;to opatrenia. Malo by to &iacute;sť krok po kroku a najprv by mala vl&aacute;da vyhl&aacute;siť, že situ&aacute;cia je kritick&aacute; a treba začať sledovať občanov.<br /> Pros&iacute;m, nepouž&iacute;vajte, že sa id&uacute; zbierať anonymizovan&eacute; &uacute;daje. Anonymizovan&eacute; &uacute;daje, to je fajn, to keby ste tak niekde na monitore videli bodečky, že sa takto h&yacute;bu. A ako potom n&aacute;jdete toho človeka a ako zatelefonujete t&yacute;m ostatn&yacute;m konkr&eacute;tnym ľuďom, ak s&uacute; to anonymizovan&eacute; &uacute;daje? To bud&uacute; &uacute;daje, kde viete presne zistiť, kto je kto, kto sa s k&yacute;m stretol, ako sa vol&aacute;, kde b&yacute;va, aby ste mu t&uacute; spr&aacute;vu mohli poslať. A, pros&iacute;m v&aacute;s pekne, vy ste niekedy, teda p&aacute;n premi&eacute;r bol na n&aacute;v&scaron;teve na &Uacute;rade verejn&eacute;ho zdravotn&iacute;ctva, vy viete, koľko ľud&iacute; tam pracuje? Vy viete, ako t&iacute;to ľudia ledva zvl&aacute;daj&uacute; vykon&aacute;vať testy a vypisovať v&scaron;etky tie nariadenia a tak ďalej? To kto tam bude robiť?<br /> A po ďal&scaron;ie, sa p&yacute;tam a pani ministerka mi m&ocirc;že tiež odpovedať potom, bude m&ocirc;cť &Uacute;rad verejn&eacute;ho zdravotn&iacute;ctva tieto &uacute;daje post&uacute;piť na in&uacute; podriaden&uacute; organiz&aacute;ciu v r&aacute;mci rezortu zdravotn&iacute;ctva, ktor&yacute; to bude spracovať? Ak to n&aacute;hodou presuniete na centrum zdravotn&iacute;ckych inform&aacute;ci&iacute;, neporu&scaron;&iacute;me už z&aacute;kon, pretože &uacute;daje m&ocirc;že spracov&aacute;vať len &Uacute;rad verejn&eacute;ho zdravotn&iacute;ctva a nijak&aacute; in&aacute; podriaden&aacute; organiz&aacute;cia. A t&aacute; organiz&aacute;cia m&aacute; dosť čo robiť sama so sebou, a nieto e&scaron;te analyzovať metad&aacute;ta v objeme neviem koľko gigabajtov. To nie s&uacute; schopn&iacute; t&iacute; ľudia spraviť. Tak som zvedav&yacute;, kto v skutočnosti ide sa t&yacute;mi d&aacute;tami zaoberať, lebo &Uacute;rad verejn&eacute;ho zdravotn&iacute;ctva, neexistuje, že to kapacitne m&ocirc;že zvl&aacute;dnuť. A pros&iacute;m o odpoveď, že či ich m&ocirc;že alebo nem&ocirc;že post&uacute;piť inej organiz&aacute;cie, aby s t&yacute;mi d&aacute;tami robila, alebo s&uacute;kromnej firme na... (Preru&scaron;enie vyst&uacute;penia časomerom.)
16. schôdza NR SR - 2.deň - A. dopoludnia
Dátum: 2020-10-21
Poslanec: Pčolinský, Peter (SME RODINA)
Druh vystúpenia: Vystúpenie s faktickou poznámkou

6. Ďakujem za slovo. Pán poslanec, ja žasnem, že vy ste boli minister financií, lebo teda tie počty, tie počty akože jak vy strieľate čísla od buka do buka, z prsta si ich vycucáte, za 10 sekúnd v ďalšej vete to poviete ako relevantný fakt. Ako príklad, plošné testovanie bude stáť 48 mil. euro, ale ja si myslím, že to bude 100, možno 140, v druhej vete poviete 380 mil. na dôchodky menej plus tých 140 mil. euro, akože vy normálne idete ako raketa s tými číslami, ale to sú z prsta vycucané čísla. Viete, čo je, pán bývalý minister, realita? Realita je tá, že my sme nastúpili do vlády a našli sme dlhy pred splatnosťou, respektíve pohľadávky pred splatnosťou za pol miliardy euro, ktoré trebalo okamžite zaplatiť. Našli sme účtovné podvody v ÚRSO za ďalších 250 mil. euro, tak čo mi tu rozprávate, v akom stave vy ste zanechali krajinu! Vy ste tu zanechali obrovské dlhy, ktoré bolo okamžite treba platiť. A tieto vaše, toto vaše bačovanie my musíme teraz riešiť. Ďalšia vec. (Ruch v sále. Zaznievanie gongu.) Pán bývalý minister, pán bývalý minister, štátny rozpočet ste každoročne, smerácke vlády, pripravovali tak, že ste účtovnými, účtovnými machináciami si skrášľovali ten rozpočet, ale realita bola úplne iná. Tento rok, na budúci rok rozpočet bude prvýkrát za posledných 10 rokov (ruch v sále), bude prvýkrát, bude reálny, budú to reálne čísla. Pán bývalý minister, vy ste klamali, kradli a podvádzali posledných 12 rokov. Ďakujem. (Potlesk.)
16. schôdza NR SR - 1.deň - B. popoludní
Dátum: 2020-10-20
Poslanec: Pčolinský, Peter (SME RODINA)
Druh vystúpenia: Vystúpenie s faktickou poznámkou

76. Ďakujem za slovo. No bude videjko zase na fejsbúčik. Pán Blaha, viete, v čase, keď, v čase, keď vaša vláda, keď vaša vláda vládla, Slovensko bolo na, môžme to kľudne povedať, na ekonomickom vrchole, lebo sme počúvali štyri roky, že krajine sa darí, krajine sa darí, krajine sa darí, treba sa podeliť s ľuďmi. Ako ste sa podelili s tými ľuďmi? Veď vy ste im od 2010. sľubovali tie 13. dôchodky. Nakoniec ste v roku 2019 tie 13. dôchodky schválili spolu s našimi hlasmi, áno, my sa za to nehanbíme, lenže pán minister Kamenický zabudol dať peniaze na tie 13. dôchodky. Tie peniaze tam jednoducho neboli. Vy ste síce schválili, a my keď sme sa vtedy pýtali, pán minister bývalý, my keď sme sa pýtali, či na to budú peniaze, tak odpoveď bola, že jasné, jasné, neriešte, to je všetko, to je všetko už dopredu dohodnuté, neviem čo a tak ďalej. Tie peniaze tam ale neboli. Tak na rozdiel od vás, pán Blaha, ktorý vy ste desať rokov ľuďom sľubovali tie 13. dôchodky, my tie 13. dôchodky sme tam dali a tie 13. dôchodky aj prvýkrát, prvýkrát vyplatíme. Na rozdiel od vás. Vy ste desať rokov sľubovali, že niečo vyplatíte, my ich po polroku v tejto vláde aj prvýkrát vyplatíme. To je jedna vec. Druhá vec, pán Blaha, naozaj by ste nemali zachádzať do nejakých tých takých osobných útokov, lebo to je u váš, to je u vás celkom, celkom bežné, lebo potom sa vám môže stať, že niekto, niekto na vás tiež slovne zaútočí a vy potom chodíte vyplakávať na Facebook, chodíte dávať trestné oznámenia, sťažovať sa, jak vám niekto krivdí, čiže niekedy naozaj treba vážiť slová. Ďakujem. (Potlesk.)
12. schôdza NR SR - 8.deň - A. dopoludnia
Dátum: 2020-09-29
Poslanec: Pčolinský, Peter (SME RODINA)
Druh vystúpenia: Vystúpenie s faktickou poznámkou

48. Ďakujem pekne. A na rozdiel od kolegyne predrečníčky ja si nemyslím, že je to nejaký veľký problém, pretože ak máme šípky, máme macíkov a máme akékoľvek zariadenia, kde sa hádžu peniaze, je úplne prirodzené, že štát by mal vedieť, kde má také zariadenia, a štát by mal výnosy z týchto zariadení mať aj zdanené. Nie? Lebo, pani kolegyňa, ak nebudeme vedieť, že kde tie stroje sú, tak potom akým spôsobom chce štát vybrať daň z príjmu? Alebo budeme tolerovať to, že niekto bude mať nezdanené príjmy, alebo ako to je? Čiže ja plne súhlasím s mojím kolegom Gyimesim, tento, tento návrh zákona, ktorý, tento pozmeňovák, ktorý nakoniec nešiel, a mal byť podaný, pretože zásadným spôsobom sprísňuje problematiku kvízomatov, a, prosím, rozlišujme kvízomaty a nejaké zábavné zariadenia, naozaj treba trošku si aj doštudovať tú terminológiu v rámci zákona. A ešte raz opakujem, ja na nich nevidím nič, na tom zlé, ak štát bude vedieť, kde má akékoľvek zariadenia, kde sa hádžu peniaze, pretože z tých zriadení a z tých príjmov by mal odviesť prevádzkovateľ nejakú daň. Ako chcete odvádzať daň, pokiaľ ani neviete, že také nejaké zariadenie vám tam niekde existuje, čiže na jednej strane sa ideme tváriť, že chceme zefektívniť výber daní, chceme, aby tie dane sa platili, a na druhej strane tu bojujete za to, aby sa tie dane v skutočnosti neplatili. Ďakujem. (Potlesk.)